ელი (The Last of Us)

ელი (Ellie) — პერსონაჟი კომპანია „Naughty Dog“-ის ვიდეო თამაშების სერიებიდან „The Last of Us“ („უკანასკნელი ჩვენგანი“). თამაშში ელის ეშლი ჯონსონი ახმოვანებს, ხოლო სატელევიზიო ადაპტაციაში მის როლს თამაშობს ბელა რამზი.

პირველ თამაშში, „The Last of Us“ (2013), ჯოელ მილერს ავალებენ, 14 წლის ელის პოსტ-აპოკალიფტურ შეერთებულ შტატებში უსაფრთხოდ გადაადგილება უზრუნველყოს, რათა მეცნიერებმა მისი იმუნიტეტის დახმარებით მსოფლიოში მოდებული პარაზიტული დაავადების ვაქცინა შექმნან. პირველ ნაწილში ელის მოთამაშე თითქმის არ აკონტროლებს, თუმცა „The Last of Us Part II“-ში (2020) ის მთავარი პერსონაჟია და ცდილობს, შური იძიოს ებიზე.

 პერსონაჟის შექმნის ისტორია 
ელის შექმნის პროცესი დაიწყო პერსონაჟით, რომელიც თამაში „Uncharted 2: Among Thieves“-ის (2009) ნაწილი უნდა ყოფილიყო, მაგრამ აღარ გამოიყენეს. ნილ დრუკმანმა და ბრიუს სტრელიმ, „უკანასკნელი ჩვენგანის“ რეჟისორებმა, ელი მაქსიმალურად დაამსგავსეს ნათან დრეიკის თანმხლებ ქალს. დრუკმანს მიაჩნდა, რომ მსგავსი სცენარი „ლამაზ“ ურთიერთობას ააწყობდა
.  პერსონაჟის თავდაპირველი სახელი იყო ლილი, მაგრამ საბოლოოდ ნილმა ელი აირჩია
. 

დრუკმანს განზრახული ჰქონდა, ეჩვენებინა, რომ პერსონაჟებს შორის კავშირი შეიძლებოდა თამაშის პროცესში ჩამოყალიბებულიყო და არა მხოლოდ ფილმის მსგავსი მონაკვეთების ჩვენების წყალობით. მან ელის ისტორია აღწერა, როგორც თინეიჯერის ზრდასრულობაში გადასვლა, რის დროსაც მას აპოკალიფსის დროს გადარჩენილი ადამიანისათვის საჭირო თვისებები ჩამოუყალიბდა.  

 კასტინგი 
ეშლი ჯონსონმა ელის როლი კასტინგიდან მალევე მიიღო. თამაშზე „უკანასკნელი ჩვენგანი“ მომუშავე გუნდმა მიიჩნია, რომ ის ამ როლს ყველაზე მეტად შეეფერებოდა, განსაკუთრებით მაშინ, როდესაც ტროი ბეიკერთან (ჯოელთან) ერთად თამაშობდა. ჯონსონმა მნიშვნელოვანი წვლილი შეიტანა ელის პერსონაჟის განვითარებაში. მან დაარწმუნა დრუკმანი, რომ ელისთვის უფრო დამოუკიდებელი ხასიათი მიეცა და ბრძოლაში ნაკლებად სუსტი გაეხადა. თამაშის აუდიო ელემენტები მოგვიანებით სტუდიაში ჩაიწერა. ჯონსონი ზოგჯერ დისკომფორტს გრძნობდა მძიმე სცენების შესრულებისას, თუმცა ის აღფრთოვანებული იყო იმ ფაქტით, რომ ძლიერ ქალ პერსონაჟს წარმოაჩენდა. ფილმისთვის „უკანასკნელი ჩვენგანი“ (მეორე ნაწილი, 2020), ჯონსონმა დრუკმანთან ერთად გამოიკვლია პოსტტრავმული სტრესული აშლილობა (PTSD).

 გარეგნობა 
დიზაინერთა გუნდმა მიიჩნია, რომ ელის გარეგნობა კრიტიკულად მნიშვნელოვანი იყო. ის საკმაოდ ახალგაზრდა უნდა გამოჩენილიყო, რათა მისი ფამილარული ურთიერთობა ჯოელთან — რომელიც 40 წელს გადაცილებულია — დამაჯერებელი ყოფილიყო, მაგრამ საკმაოდ დიდი იმისთვის, რომ გადარჩენის უნარის მქონე გოგონას მგვანებოდა. გუნდმა  ელი მნიშვნელოვნად მიიჩნია მარკეტინგისთვისაც. დრუკმანმა თქვა, რომ როდესაც მას სთხოვეს ელის გამოსახულების გადატანა დისკის შეფუთვის წინა მხრიდან უკანა მხარეს, „Naughty Dog“-ში ყველამ კატეგორიული უარი თქვა“.

 ელი თამაშის განმავლობაში 
„უკანასკნელი ჩვენგანი“-სთვის ელის ხელოვნური ინტელექტის (AI) შექმნა თამაშის კოდირების მნიშვნელოვან რეფორმას მოითხოვდა. ის ჯოელთან ახლოს უნდა ყოფილიყო, თუმცა არც იმდენად ახლოს, რომ მოთამაშეებს ტვირთად მიეჩნიათ. ხელოვნური ინტელექტის პროგრამისტმა, მაქს დიკჰოფმა განაცხადა, რომ რეალიზმისთვის ის ითვალისწინებდა, თუ „რას განიცდიდა ელი.“

 სერიალი 
ბელა რამზის, როგორც ელის, სატელევიზიო ადაპტაციაში გამოჩენა 2021 წლის 10 თებერვალს დადასტურდა.  აქამდე განხილული მსახიობები, როგორებიც იყვნენ მეიზი უილიამსი და კეიტლინ დევერი, ვეღარ შეძლებდნენ ფილმში გამოსვლას, რადგან ელის ასაკს ბევრად გადაცდნენ. 

 ხასიათი 
ელი აღწერილია, როგორც გარემო პირობების გამო "ნაადრევად ჩამოყალიბებული"
, სერიოზული ადამიანი. ის არის ძლიერი, გონიერი და „ცოტა უხეში“
. მისი ემოციური ტრავმა გამწვავდა დევიდთან შეხვედრის შემდეგ. ელიმ უამრავი ძვირფასი ადამიანი დაკარგა და ამის გამო განიცდის მძიმე მონოფობიას (მარტოობის შიში) და დანაშაულის გრძნობას.
რესურსები ინტერნეტში

სქოლიო

კატეგორია:მთავარი გმირები როლების მიხედვით
კატეგორია:თინეიჯერი პერსონაჟები ტელევიზიაში
კატეგორია:გამოგონილი პერსონაჟები
კატეგორია:გამოგონილი პერსონაჟები ფსიქიკური აშლილობებით
კატეგორია:2013 წელი ვიდეო თამაშებში